hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu hu hu hu hu hu hu hu eo
Tánc és Egészség - Szabó Zoltán Péter
Kontakt emelés és partnering kurzus
“Minden próbatétel és minden nehézség, amivel találkozunk, arról szól, hogy az ember, ha magába tekint, felismerhesse, hogy milyen erő irányítja, mi motiválja cselekedeteiben.”
Ennek a weboldalnak az elkészítése szintén próbatétel volt az életemben. Kihívás számomra és mivel rólam, a gondolataimról, tevékenységeimről szól, folyamatosan magamba kell tekintenem.
Az elmúlt negyven évben számos érdekes és hasznos dolgot tanultam. Habár emiatt azt érzem, hogy nagyon sok, számomra ismeretlen tudás van még, amit szükséges elsajátítanom ahhoz, hogy feladataimat teljesítsem. Úgy gondolom azonban, hogy a tudás, amit eddig kaptam és önmagamon keresztül átszűrtem mások számára értékkel bírhat, azonfelül, amit másoknak átadunk, azáltal mi magunk is rendkívül sokat tanulunk.
Az évek során egyre jobban realizálódik számomra az, hogy mi a motivációm és célom mindazzal, amivel foglalkozom.
Ennek a weboldalnak a célja, hogy bemutassa tevékenységeimet, munkáimat és hivatásomat. Figyelmesen lapozd végig és amennyiben úgy gondolod, hogy hozzá tudok járulni céljaid megvalósításához kérem, vedd fel velem a kapcsolatot.
Mit találhatsz ezen az oldalon?
Ezen az oldalon olvashatsz a modern -és kortárstáncról és az ehhez kapcsolódó mozgásformákról. A kontakt improvizációról, a jazz-táncról partneringről az argentin tangó egy másabb megközelítéséről. Megtudhatod mi a különbség a mostanság annyira kedvelt divattáncok és a klasszikus moderntáncok között. Információt találsz a kontakt improvizációról, ami véleményem szerint éppúgy hasznos az önmegismerés szempontjából, mint amennyire kiemelt jelentőséggel bír a kortárstánc technikák között is.
Azt is megtalálod, hogy kiktől és hol tanultam és mivel foglakozom még a táncon kívül.
A japán masszázs terápiáról ami az életem részévé vált és lehet a tiéd is.
Az utóbbi 24 évem leginkább az aktív táncolásról és a tánctanításról szól. Beleértve az összes egyetemi, pedagógiai, mozgás és masszázsterápiás tanulmányaimat is. Szinte minden tanulás azért történt, hogy kapcsoljam a tánchoz és a tanításhoz.
A felhalmozott tudás és tapasztalat, amit eddig kaptam a megosztáson keresztül válik igazán hasznossá. Értelmetlenség magamban tartani.
Ez motivál arra, hogy magam szervezzek nyitott kurzusokat, amelyeken bárki részt vehet képzettségtől, kortól függetlenül.
2021. szeptember 28-tól modern -és kortárstánc órákat tartok a péceli Erőmű Fitness Stúdióban.
A 90 perces órák célja, egy művészi tánctréningen keresztül megéljük a tánc örömét és többek között fejlesszük a koordinációt, az erőnlétet, a fizikális és mentális állóképességet.
A speciális tréning része, olyan gyakorlatok elsajátítása, amelyek bemelegítik, erősítik, nyújtják és koordinált mozgásra képessé teszik az izomzatot és felkészítik a résztvevőket a rövid koreográfiák elsajátítására is.
Az egyik lehetőséged a
Kontakt, emelés – és partnering kurzus
Itt egyedi bemelegítéssel kezdünk, amely a testet és az elmét is felkészíti a folytatásra.
A továbbiakban a repertoárt a gurulás variációk, talajra érkezések, majd páros gyakorlatok bővítik. Gyakran használjuk a padlót, megtanulhatod, hogyan a legbiztonságosabb lekerülni, illetve onnan a leghatékonyabban a partnerrel együtt álló helyzetbe, a levegőbe, vagy a partnerre jutni.
Megtanulhatod az emeléstechnika alapjait és azt is, hogyan érezd magad biztonságban, amíg mások megtartanak.
Az óra utolsó egyharmadában partnering kombinációt tanulunk a tanult mozgásformákból, amelyet a két nap alatt addig bővítünk, amíg a lehetséges.
Az itt tapasztaltakat bármilyen mozgás stílusban felhasználhatod akkor is, ha táncos akarsz lenni, vagy már azzal foglalkozol és akkor is, ha hobbiból csinálod.
Például a modern -és kortárstáncban, argentin tangóban, akrojógában, kontakt improvizációban stb.
Egy másik lehetőség a
Ahol az argentin tangó és a kortárstánc ötvözéséből születik meg valami új.
Sétálunk, gurulunk, dőlünk, támasztunk, lépünk, csúszunk, futunk, ugrunk, mozdulunk a térben. Előre, hátra jobbra, balra, fel és le kicsit – nagyot minden irányban.
Az argentin tangó, a kortárs tánc és a kontakt improvizáció mozgás szótárát használjuk.
A mozgás közben érintjük, érzékeljük partnerünket, így kapcsolódunk egymáshoz. Vezetünk és követünk, vagy csak hagyjuk, hogy a testünk menjen, és megoldja a fennálló helyzetet. Állandó mozgásban vagyunk, és ezzel tartjuk meg végig a közös egyensúlyt.
Mindezt, a másikat tiszteletben tartva, bizalommal, felelősséget vállalva, odaadással tesszük.
Érintéssel, mozgásos feladatok segítségével a résztvevők olyan érzések és tapasztalások birtokába jutnak, amelyek elősegítik párkapcsolatuk fejlődését. Például erősebb bizalom kialakulása magadban és a partneredben. Az elfogadás és felelősségvállalás, határozottság és egyértelműség tapasztalata.
Figyelem: befelé – Mi az ami jó nekem? Mi történik bennem? Mit érzek? Mit érzékelek?
Figyelem: kifelé – a partnerre, a környezetre. Mi az ami jó neki? Mi történik benne? Mit érez? Mit érzékel?
Az adunk – kapunk egyensúlya, harmóniája, és a jelenben levés.
Az öt szeretetnyelv közül az érintés és a közösen együttöltött idő is a kurzus ajándéka, ahol több órán keresztül csak egymásra figyeltek és egymáshoz kapcsolódtok. Jobban megismerheted önmagad és a párodat. Közösen élhettek át örömteli élményeket miközben felvállalhatod önmagad és érzéseid a párod előtt. Itt valóban önmagadba tekinthetsz és a kurzus után biztosan lesz miről beszélgetni.
Összegezve, néhány képet és videót megtekintve az eddigi tevékenységeimbe kaphatsz betekintés.
Amennyiben, valamelyik jelenlegi, vagy következő kurzusomról szeretnél érdeklődni, részt venni, a kapcsolat menüponton belül, a facebook-on, vagy e-mailben vedd fel velem a kapcsolatot.
Abban az esetben, ha Japán masszázs terápiát szeretnél, akkor telefonon tudsz velem időpontot egyeztetni.
Copyright © Minden jog fenntartva | Készítette: WeblapDoki
Ez a weboldal sütiket használ. Ennek részleteiről bővebben ide kattintva olvashatsz>>> További információ Elfogad
A sütik (cookie) lényegében veszélytelen fájlok, amelyeket a weboldal helyez el a Te számítógépedre annak érdekében, hogy javítsa a felhasználói élményt számodra. Segítségével információkat kapunk arról, hogyan használják látogatóink weboldalunkat, milyen hirdetések érdekelhetik őket. A sütiket böngésződ beállításában tilthatod le.